**LĒMUMS**

Liepājā

|  |  |
| --- | --- |
| 2022.gada 10.novembrī |  Nr.418/15(prot. Nr.15, 32.§) |

Par zemesgabalu Talsu ielā 2 un

Ploču ielā 12D daļu nomas līgumu

darbības termiņu pagarināšanu

Lai racionāli rīkotos ar pašvaldības mantu, kura šobrīd netiek izmantota pašvaldības funkciju izpildei, ievērojot, ka nomas līguma saistības ir izpildītas, pamatojoties uz likuma "Par pašvaldībām" 14.panta pirmās daļas 2.punktu un 21.panta pirmo daļu, Ministru kabineta 2018.gada 19.jūnija noteikumu Nr.350 "Publiskas personas zemes nomas un apbūves tiesības noteikumi" 29.3. un 30.3 apakšpunktu, 53. un 137.punktu, izskatot Biedrības "TALSU IELAS DĀRZI" 2022.gada 28.septembra iesniegumu, zemes nomas līgumus, kas 2014.gada 2.janvārī noslēgti starp Liepājas pilsētas pašvaldību un Biedrību "TALSU IELAS DĀRZI", Liepājas valstspilsētas pašvaldības Nekustamo īpašumu jautājumu konsultatīvās komisijas 2022.gada 10.oktobra priekšlikumu (sēdes protokols Nr.16) un Liepājas valstspilsētas pašvaldības domes pastāvīgās Pilsētas attīstības komitejas 2022.gada 3.novembra lēmumu (sēdes protokols Nr.11), Liepājas valstspilsētas pašvaldības dome **nolemj:**

1. Pagarināt Biedrībai "TALSU IELAS DĀRZI" (reģistrācijas Nr.40008213151; juridiskā adrese: Ziedu iela 5-23, Liepāja) zemes nomas līgumu par zemesgabala Talsu ielā 2, Liepājā (kadastra Nr.1700 014 0331) daļas 9965 kv.m platībā un zemesgabala Ploču ielā 12D, Liepājā (kadastra Nr.1700 014 0329) daļas 4835 kv.m platībā iznomāšanu dārzkopības biedrības darbībai un mazdārziņu ierīkošanai termiņus līdz Liepājas pilsētas teritorijas plānojumā paredzētās apbūves uzsākšanai, bet ne ilgāk kā līdz 2026.gada 2.janvārim.

2. Noteikt, ka nomnieks maksā nomas maksu 1,5% apmērā no zemesgabalu kadastrālās vērtības gadā, atbilstoši iznomātajai platībai, bet ne mazāk kā valstī noteikto.

3. Pilnvarot Liepājas pilsētas pašvaldības iestādes "Nekustamā īpašuma pārvalde" vadītāju parakstīt ar lēmumu saistītos grozījumus zemes nomas līgumos, kā arī bez atsevišķa Liepājas valstspilsētas pašvaldības domes lēmuma parakstīt vienošanos par zemes nomas līguma izbeigšanu, ja nomnieks vienpusēji atkāpjas no līguma.

4. Gadījumā, ja Biedrības "TALSU IELAS DĀRZI" vainas dēļ grozījumi 2014.gada 2.janvārī noslēgtajos zemes nomas līgumos par zemesgabalu Talsu ielā 2 un Ploču ielā 12D daļu nomu netiek noslēgti viena mēneša laikā no lēmuma pieņemšanas dienas, zemesgabalu daļas atbrīvojamas.

5. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Nekustamā īpašuma pārvaldei, nomniekam |